Prijava
na biltene | Odjava
| Uredi
svoj profil

Uvodnik

U hladnim danima
veljače u vaše sandučiće stiže novi broj biltena za razvojne
inženjere. I dalje su pripreme za WinDayse u punom jeku, u
međuvremenu su otvorene prijave za sudionike (iskoristite
popust koji vrijedi do 19. ožujka - više informacija u
zasebnoj vijesti), a web-stranice
konferencije su upotpunjene novim informacijama.

S
RSA konferencije održane sredinom veljače u San Franciscu
stižu najave nove verzije Internet Explorera - keynote
govor Bill Gatesa u kojem je najavio IE7 možete pročitati ovdje.
Ostale novitete, programerske članke i druge zanimljivosti,
kao i inače, pročitajte u ovomjesečnom newsletteru -
ugodno čitanje!

Novosti
i najave

Ususret
petoj konferenciji WinDays

Glavna
Microsoftova konferencija u Hrvatskoj, Microsoft
WinDays, i ove godine se održava u Opatiji od 26. do
29. travnja. Kao i prošle godine, sudionici mogu
prisustvovati i predkonferencijskom
danu koji će se održati 25. travnja - među
jednodnevnim treninzima izdvaja se nekoliko posvećenih
razvojnim inženjerima - "Izgradnja distribuiranih .NET
aplikacija", "SQL 2005 - nadogradnja znanja i vještina"
te "Visual Studio Team System". Na samoj konferenciji
čekat će vas više od 170 predavanja, a kao i prošlih
godina, postoje skupovi predavanja DEV (Developer
Tools and Technologies) i DBI (Databases and
Business Intelligence) - za sve informacije o sadržaju
konferencije pratite službene web-stranice konferencije.
Od ostalih zanimljivosti spomenimo još i novi
konferencijski prostor, hotel Grand, u kojem će se
također održavati predavanja. I na samom kraju - ako se
prijavite
do 19. ožujka, možete uštedjeti do 30%. Rezervirajte
vrijeme za WinDayse 2005 u svom kalendaru - vidimo
se u Opatiji!

MSDN Academic
Alliance resursi za učenje

Na
web-stranicama MSDN-a
posvećenim akademskim razvojnim inženjerima i obrazovnim
ustanovama, možete pronaći gomilu resursa za učenje.
Većina resursa organizirana je po curriculumima
za nastavu te se mogu vrlo lako iskoristiti u prenošenju
znanja studentima, kolegama i drugim zainteresiranima.
Resursi uključuju pripremljene prezentacije, izvorni kod
i demonstracije te skripte za predavače. Tako u
repozitoriju možete pronaći materijale za učenje osnova
programiranja, algoritama, operativnih sustava,
inteligentnih sustava i sličnih računarskih tema. No ono
što je posebno zanimljivo jest da postoji posebna
sekcija posvećena Microsoftovim proizvodima i
tehnologijama - .NET-u, IIS-u i SQL Serveru koje su
doslovno prekrcane korisnim materijalima. Naravno, iako
su ovi resursi namijenjeni akademskim razvojnim
inženjerima, možete ih vrlo lako iskoristiti za vlastito
učenje i svladavanje novih tehnologija, u čemu će vam
biti od velike pomoći zbog svoje organiziranosti i
sveobuhvatnosti.

Što
je Indigo?

David
Chappell, poznati predavač i autor niza odličnih članaka
i knjiga, na MSDN-u je objavio uvodni
tekst o tehnologiji Indigo. Radi se o tehnologiji
koja predstavlja okosnicu Longhorna, sljedeće verzije
Microsoftovog operacijskog sustava, no bit će dostupna i
za Windowse XP. Indigo je unificirani programski model
za izgradnju service-oriented aplikacija (SOA). U
Chappellovom tekstu ćete tako moći saznati o arhitekturi
Indiga, njegovom odnosu s postojećim tehnologijama i
osnovnim namjenama i razlozima nastajanja. Također,
obrađuju se i osnove stvaranja i korištenja Indigo
servisa te daje pregled osnovnih mogućnosti, poput
sigurnosti, pouzdanosti i podrške transakcijama.

Programiranje

Nova
generacija aplikacijskih blokova - Enterprise
Library

Microsoft
je predstavio novu biblioteku aplikacijskih blokova
osmišljenih kao pomoć programerima pri svladavanju
tipičnih izazova u izradi enterprise aplikacija -
Enterprise
Library. Aplikacijski blokovi su zamišljeni kao
vodiči uz koje dolazi kompletan izvorni kod koji se može
besplatno proširivati i izmjenjivati pri korištenju za
izradu aplikacija. Enterprise Library je nova generacija
aplikacijskih blokova koja donosi nove verzije i okuplja
sve postojeće blokove u cjelinu. Tako među aplikacijskim
blokovima možete pronaći Caching Application Block (za
ugradnju lokalnog cachea u aplikacije), Data
Access Application Block (za ugradnju standardne
funkiconalnosti komunikacije s bazom podataka),
Cryptography Application Block (za ugradnju enkripcije i
hashinga), Security Application Block (za
ugradnju sigurnosnih funkcionalnosti, poput
autentikacije, autorizacije, uloga korisnika, profila,
itd.) te niz drugih.

Nadgledajte
vlastite .NET aplikacije koristeći Microsoft Operations
Manager 2005

Microsoft
Operations Manager 2005 alat je za nadgledanje i
praćenje rada poslužitelja i složenih informacijskih
sustava. Zbog svojih mogućnosti nezaobilazan je dio
svakog većeg IT sustava i jedan od glavnih alata većine
administratora. MOM 2005 je bio glavna tema Microsoftove
konferencije IT Forum, a o njemu će biti mnogo priče i
na konferenciji WinDays 2005. I dok MOM-om možete
pratiti rad ogromnog broja poslužitelja i različitih
servisa, možete ga vrlo lako i proširiti. Na MSDN-u
je objavljen tekst koji objašnjava kako povezati
vlastite .NET aplikacije s MOM-om i time omogućiti
praćenja rada vlastitih aplikacija iz već poznatog
sučelja MOM-a. Tekst objašnjava arhitekturu MOM-a i
načine proširenja tzv. management
packovima.

Standardi
za pisanje T-SQL koda

I
dok nas gotovo redovito zatrpavaju prijedlozima,
preporukama i obrascima za programiranje za skoro svaki
programski jezik, još ne postoje službene preporuke za
pisanje T-SQL koda. Časopis SQL Server Professional
pokušava stati tome na kraj i donosi niz savjeta za
pisanje čitljivog i lako razumljivog T-SQL koda. Među
preporukama ćete pronaći i niz praktičnih savjeta o
pisanju bržeg i efikasnijeg koda pa vam u svakom slučaju
preporučujemo da bacite
pogled na tekst. Bilo da ste već iskusni T-SQL-aš
ili početnik, pronaći ćete savjete koji će vaš kod
usmjeriti u dobrom pravcu ili barem potvrditi da ste
dosad bili na pravom putu!

Zanimljivosti
i download

Ovladajte
računalnim slangom

Bilo
da ste roditelj kojeg zanima kako djeca
komuniciraju na Internetu ili jednostavno
znatiželjnik koji želi više saznati o l33t govoru,
Microsoft je za vas pripremio posebnu
stranicu s objašnjenjima! Na njoj ćete tako
moći saznati kako razumjeti "hakerski" rječnik i
kako dekodirati posebno napisane riječi (na
primjer, !337$p34k, m4d sk1llz).

Za
web-majstore volontere!

Spremni
ste izrađivati složene web-aplikacije, a nikako ne
možete naći dobar posao jer jednostavno nemate
kvalitetnih referenci? Želite iskoristiti svoje
slobodno vrijeme u dobrotvorne svrhe i pomoći
neprofitnim organizacijama? U oba slučaja za vas
je idealan Volunteer
Kiosk - pretraživa lista neprofitnih
organizacija kojima treba pomoć vezana uz Web.
Nekima će trebati jednostavno održavati postojeće
web-stranice, a druge tek počinju - u svakom
slučaju, idealna prilika za pružanje pomoći i
dobivanje pravih referenci!

Office
2003 XML sheme

Zanima
li vas dokumentacija XML shema koje se koriste u
Officeu 2003, što uključuje sheme za Word 2003
(WordprocessingML), Excel 2003 (SpreadsheetML),
InfoPath 2003 (FormTemplate XML) i Visio 2003
(DataDiagramingML), kliknite
ovdje. U paketu ćete također naći i
informacije o shemama za OneNote 2003, Project
2003 i Office Research Services. Radi se o
iznimnoj detaljnoj dokumentaciji s informacijama o
svakom elementu i korištenim tipovima
podataka.

Stress-testovi
i analize performansi SQL Servera

Microsoftov
tim zadužen za podršku SQL Serveru koristi
nekoliko internih aplikacija koje im olakšavaju
rad na tipičnom slučaju podrške. Dvije takve
aplikacije su Read80Trace (analiza performansi) i
OSTRESS (izvršavanje stress-testova), a
možete ih preuzeti s ovih
stranica. Radite li s SQL Serverom, bilo kao
administrator ili programer baza podataka, ove
aplikacije mogle bi vam biti od velike
koristi!

Microsoftova
zajednica i newsgrupe

Blogovi
na MScommunity.net portalu

Na
portalu hrvatskog Microsoftovog communitya
predstavljen je novi dio za izradu i objavu
blogova. Prilagođen je popularni blog-sustav
.Text i uklopljen u web temeljen na DotNetNuke portalu,
a rezultate i nove blogove možete vidjeti ovdje.
Trenutno je aktivno 8 hrvatskih bloggera -
uključite se i vi!

Savjeti
s newsgrupa

Kako
prekinuti izvršavanje nekog aktivnog threada i
osloboditi resurse u trenutku zatvaranja forme?

Prvo stavi IsBackground = true, a zatim
upotrijebi neki sistem sinkronizacije
(ManualResetEvent, AutoResetEvent) da
signaliziraš threadu da prekine
rad.
microsoft.private.croatia.developers,
8.2.2005

Da li verzija Crystal Reportsa
koja dolazi uz Visual Studio .NET 2003 može koristiti
stored procedure?
Može se na dva načina - tako da
se napravi DataSet koji se puni iz stored
procedure putem ADO.NET-a ili tako da se kroz
"Database Expert" odabere "Create New Connection" pa
zatim ODBC (RDO) i putem njega spoji na SQL Server te
odabere stored procedura umjesto
tablice.
microsoft.private.croatia.developers,
1.2.2005

Postoje li ograničenja u sučelju
Visual Studia 2003? Koliko projekata može imati
solution? Koliko klasa može imati projekt? Koliko linija
koda može imati jedan projekt?
Sve ovisi o
količini memorije i slobodnog prostora na tvrdom disku -
nema fiksnih
ograničenja.
microsoft.private.croatia.developers,
31.1.2005

Broj
6

Veljača 2005.

U
ovom izdanju:

Uvodnik

Novosti
i najave

Programiranje

Zanimljivosti
i download

Microsoftova
zajednica i newsgrupe

Događanja

•

WinDays 2005

26.4.2005 - 29.4.2005
Opatija
Više
informacija...

Zanimljivi
blogovi

Umjesto
da vam predstavljamo nekoliko zanimljivih blogova
pojedinaca, predstavljamo vam popularne web-stranice na
kojima su smještene stotine blogova koje povezuje
neka tehnologija - ASP.NET, općenito .NET programiranje
ili SQL Server.

•

Weblogs @ ASP.NET

•

.NET WebLogs @ DotNetJunkies.com

•

SQL Server WebLogs @ SqlJunkies.com

Jeste
li znali?

Na
ovogodišnjoj PASS (SQL Server) europskoj konferenciji
koja se održava u Munchenu predavanja će držati i dva
hrvatska predavača - Ivan Šaškor i Marin Mamić! Više
informacija o konferenciji i predavačima možete pronaći
ovdje.

Oracle je na Microsoftovoj VSLive konferenciji
predstavio nove alate pod imenom Oracle Developer
Tools for Visual Studio .NET koji olakšavaju izradu
.NET aplikacija koje rade s Oracleovim bazama podataka.
Više
informacija.

Zanima li vas tema desktop
deploymenta, odnosno implementacija na stolnim
računalima, pogledajte nove
TechNet web-stranice na hrvatskom jeziku.

Microsoft
WinDays 2005

Brzi
linkovi

•

Microsoft
Hrvatska - informacije za razvojne inženjere

•

10
najčešćih nedoumica o MSDN pretplati

•

Kako
vam Microsoft može pomoći?

•

Certifikacija
aplikacija

•

Empower
program

Za
odjavu primanja ovog biltena odgovorite na poruku i upišite
UNSUBSCRIBE u polje Predmet (Subject). Odjaviti se možete i na
Microsoftovoj web-stranici,
gdje možete upravljati svim postavkama Microsoft.com komunikacije.

Pravne
informacije

Bilten je poslao Microsoft Hrvatska, Turinina
3, 10010 Zagreb.

Prijava
na biltene | Odjava
| Uredi
svoj profil

© 2005
Microsoft Hrvatska d.o.o.  Uvjeti
uporabe | Izjava o
privatnosti